ডক্টর আয়বোলিট

**ডক্টর আয়বোলিট** (রুশ: Доктор Айболит, Doktor Aibolit) হলেন কর্নেই চুকোভস্কির লেখা শিশুদের কবিতা 'আয়বোলিট' (১৯২৯) ও 'বারমালে' (১৯২৫) এবং শিশুদের জন্য রচিত কল্পবিজ্ঞানমূলক ছোট উপন্যাস 'ডক্টর আয়বোলিট' (১৯২৫)-এর একটি কাল্পনিক চরিত্র। নামটি অনুবাদ করলে মানে দাঁড়ায় "আয়" ("উফ"), "বোলিট" ("[এটা] ব্যথা করছে!")।

## উৎস

ডক্টর আয়বোলিট হল হিউ লফটিং-এর ১৯২০ সালের চরিত্র ডক্টর ডুলিটলের একটি শিথিল রূপান্তরণ। ডক্টর আয়বোলিটের ১৯২৪ সালের প্রথম সংস্করণের শিরোনাম ছিল "Лофтинг Гью. Доктор Айболит. Для маленьких детей пересказал К. Чуковский" ("লফটিং গিউ (sic!), ডক্টর আয়বোলিট। ছোট শিশুদের জন্য কে. চুকোভস্কি কর্তৃক পুনর্কথিত")। এই রূপান্তরে কাহিনীটিকে ছোট শিশুদের বোঝার সুবিধার জন্য ব্যাপকভাবে পরিবর্তন করা হয়েছিল এবং এটি সাহিত্যচুরির অভিযোগের পাশাপাশি, ১৯৯০-এর দশকে রাশিয়ান সাহিত্যিক মহলে "পবিত্র যুদ্ধের" একটি বিষয় ছিল, যখন ডক্টর ডুলিটলের গল্পের বিশ্বস্ত অনুবাদ রাশিয়ান ভাষায় প্রকাশিত হয়েছিল।

চরিত্রটির একটি জীবন্ত প্রতিরূপ ছিলেন চুকোভস্কির পরিচিত, ভিলনিয়াসের ইহুদি চিকিৎসক জেমাখ শাবাদ (১৮৬৪-১৯৩৫), যার সাথে তিনি ১৯১২ সালে তার আলাপ হয়েছিল। চুকোভস্কি তার স্মৃতিচারণে তাকে বর্ণনা করেছেন এভাবে: "আমার পরিচিত সবচেয়ে ভালো মানুষ।  শুধু শিশুরাই তার কাছে যেত না, বরং তারা অসুস্থ পশুদেরও নিয়ে আসত।" জেমাখ শাবাদের একটি স্মৃতিস্তম্ভ ২০০৭ সালের ১৬ই মে ভিলনিয়াসে উন্মোচন করা হয়। লিথুয়ানীয় ভাষায়, ডক্টর আয়বোলিটকে ডাক্টারাস আইস্কৌডা নামে অনুবাদ করা হয়। তবে ডক্টর আয়বোলিটের প্রথম বইটিতে একটি উৎসর্গপত্র রয়েছে: "Посвящаю милому доктору Конухесу[b], целителю моих Чуковлят" ("প্রিয় ডক্টর কোনুখেসকে উৎসর্গীকৃত, যিনি আমার চুকোভলিংদের নিরাময়কারী")।

## প্রভাব

চরিত্রটি রুশ সংস্কৃতির একটি পরিচিত প্রতীকে পরিণত হয়। কবিতাগুলির অবলম্বনে ডক্টর আয়বোলিট (সাদা-কালো, ১৯৩৮), আয়বোলিট ৬৬ (মস্ফিল্ম, ১৯৬৭, ইংরেজি শিরোনাম: ওহ হাউ ইট হার্টস ৬৬), এবং ডক্টর আয়বোলিট (রুশ) অ্যানিমেটেড চলচ্চিত্র সিরিজ (কিভনাউচফিল্ম, ১৯৮৫) নির্মিত হয়। ডাক্তারের চেহারা ও নাম বিভিন্ন চিকিৎসা প্রতিষ্ঠান, ক্যান্ডি ইত্যাদির ব্র্যান্ড নাম, প্রতীক এবং স্লোগানে ব্যবহৃত হয়।

আয়বোলিটের প্রতিপক্ষ, দুষ্ট জলদস্যু বারমালে (রুশ), রুশ সংস্কৃতিতে একটি আদর্শ খলনায়কে পরিণত হয়েছে। বারমালে ১৯২৫ সালে চুকোভস্কির 'বারমালে' বইয়ে প্রথম আত্মপ্রকাশ করে, অর্থাৎ আয়বোলিটের প্রথম চলচ্চিত্র প্রকাশিত হওয়ার ১৩ বছর আগে।  ভলগোগ্রাদে একটি বারমালে ফোয়ারা রয়েছে।

আয়বোলিট এবং বারমালে কবিতাগুলো থেকে বেশ কিছু রুশ প্রবাদবাক্য তৈরি হয়েছে, যেমন "নু স্পাসিবো তেবে, আয়বোলিট!" (তোমাকে ধন্যবাদ, আয়বোলিট), "নে হোদিতে, দেতি, ভ আফ্রিকু গুলিয়াত" (বাচ্চারা, আফ্রিকার দিকে ঘুরতে যেও না)। এগুলো স্ট্যালিনগ্রাদের বারমালে ফোয়ারারও অনুপ্রেরণা ছিল।

১৯৬৭ সালে রিচার্ড এন. কো একটি শিথিল ইংরেজি কাব্যিক রূপান্তর প্রকাশ করেন যার নাম ছিল ডক্টর কনকক্টার। এটি শুরু হয় এভাবে: "ডক্টর কনকক্টার একটি গাছের নিচে বসে আছেন, তিনি অত্যন্ত বুদ্ধিমান, তার একটি ডিগ্রি আছে!"

## স্মৃতিস্তম্ভ

অনেক শহরে ডক্টর আয়বোলিটের মূর্তি রয়েছে। 
*লিথুয়ানিয়ার ভিলনিয়াসে, ডক্টর আয়বোলিটের আদিরূপ জেমাখ শাবাদের স্মৃতিস্তম্ভ,
*রাশিয়ার আনাপাতে
*ইউক্রেনের বারদিয়ানস্কে
*চেরেমখোভোতে
*রাশিয়ার ইর্কুতস্কে, পশুচিকিৎসা কেন্দ্রের পাশে
*কাজানে
*কিরোভে
*রাশিয়ার লুখোভিৎসিতে
*ইউক্রেনের ওডেসাতে, ২০১৭ সালে
*প্রোকোপিয়েভস্কে
*রাশিয়ার মস্কো ওব্লাস্টের রামেস্কোয়তে
*বাশকোরতোস্তানের সিবায়ে
*সুরগুটে
*ত্যুমেনে
*রাশিয়ার উলিয়ানভস্কে, জাভোলঝিয়ে সিটি জেলায়

## গ্রন্থপঞ্জী
* 
* 
* 
* 
* 
* 
* . 
Extracts of *আয়বোলিট* এবং *বারমালে*.https://web.archive.org/web/20110611055448/http://www.litera.ru/stixiya/authors/chukovskij/dobryj-doktor-ajbolit.htmlhttps://archive.today/20070423070235/http://www.litera.ru/stixiya/authors/chukovskij/i-malenkie-deti.html

## তথ্যসূত্র

বিষয়শ্রেণী:শিশুসাহিত্যের চরিত্র
বিষয়শ্রেণী:কবিতার চরিত্র
বিষয়শ্রেণী:শিশুতোষ কবিতা
বিষয়শ্রেণী:কাল্পনিক সোভিয়েত ব্যক্তি
বিষয়শ্রেণী:কাল্পনিক চিকিৎসক
বিষয়শ্রেণী:সাহিত্যে পুরুষ চরিত্র